આ બધા વિદ્યાર્થીઓને સાંભળીને જિરાફ ટીચર ખૂબ જ ખુશ થયા. એમણે પણ હસતાં હસતાં કહ્યું : ‘મને પણ વરસાદ ખૂબ જ ગમે છે. પહેલા વરસાદમાં ભિંજાવાની-પલળવાની મજા જ કાંઈ અનોખી છે. પહેલા વરસાદ પછી ધરતીમાંથી માટીની અદ્ભુત સુગંધ આવે છે. ચારેબાજુ લીલોત્તરી છવાયેલી હોય છે. જે લોકો વરસાદમાં એક પણ વખત પલળતા નથી, ભિંજાતા નથી, એ બધા બદનસીબ છે. સોગિયા છે. નિરાશાવાદી છે. એમને જિંદગી જીવતાં નથી આવડતી. એમને વરસાદનો આનંદ, ઉલ્લાસ ખુશી, મનોરંજન કશું જ મળતું નથી. આવ રે વરસાદ...!!!’